Kivonat

# az Ipar 4.0 Nemzeti Technológiai Platform Szövetség (NTPSz)

# 2018. évi Rendes Közgyűléséről készült Jegyzőkönyvből

Időpont: **2018.xx.xx**

Helyszín: 1117 Budapest, Kende u. 13-17. – az MTA SZTAKI nagy tanácsterme

Jelenlévők: A NTPSz 20 rendes és 8 tiszteletbeli tagja vagy azok meghatalmazott képviselői, valamint 2 érdeklődő munkatárs a mellékelt jelenléti ív szerint, továbbá az Elnökség 6 tagja, a Felügyelő Bizottság 3 tagjából 2, a 7 munkacsoport-vezetőből 5 és a Titkárság vezetője.

Szavazati jog: Szavazati joggal rendelkeznek az NTPSz jelenlévő rendes tagjai vagy azok meghatalmazott képviselői, összesen 28 fő.

Vélemény-

nyilvánítási jog: Véleményt nyilváníthatnak az SZMSZ szerint szavazati joggal nem rendelkező, további képviselők. Szavazási eredményük nem kerül jegyzőkönyvezésre.

Közgyűlés

tisztségviselői: Levezető Elnök: Prof. Dr. Monostori László, igazgató (MTA SZTAKI), az NTPSz elnöke

Szavazatszámláló bizottság: Prof. Dr. Vajta László (BME)

Jegyzőkönyv-vezető: Domián Krisztina (MTA SZTAKI)

Jegyzőkönyv-hitelesítők: Prof. Dr. Charaf Hassan, Prof. Dr. Vajta László (BME)

**NTPSz / 2018.xx.xx / 1. határozat**

**A Közgyűlés egyhangúlag, tartózkodás és ellenszavazat nélkül elfogadta Közgyűlés tisztségviselőit.**

# **Napirend**

1. A Platform 2018-ban – Tájékoztatás és vita
2. A Minisztériummal való kapcsolat és a Munkacsoportok beszámolója – Tájékoztatás és vita
3. Az NTPSz 2017-es beszámolójának előterjesztése – Vita és határozathozatal
4. Az NTPSz 2018-as költségvetésének előterjesztése – Vita és határozathozatal
5. Az NTPSz módosított Szervezeti és Működési Szabályzatának előterjesztése – Vita és határozathozatal
6. Az NTPSz Titkársága Működési Rendjének előterjesztése – Vita és határozathozatal
7. Egyebek

Prof. Dr. Monostori László (ML), a Szövetség elnöke köszöntötte az egybegyűlteket, megállapította a közgyűlés határozatképességét, majd ezt követően:

* bemutatta a teljes létszámban jelenlévő NTPSz Elnökség tagjait és a Felügyelő Bizottság egy kivétellel megjelent tagjait;
* összefoglalta az NGM – és kiemelten Lepsényi István államtitkár úr – által támogatott előzményeket a Platform 2016. májusi megalakulásától a 2017. októberi Szövetséggé alakulásig;
* ismertette a közgyűlés Napirendjét és jelezte a résztvevőknek, hogy minden pont után lehetséges vita, majd elfogadásra javasolta a napirendet.

**ML: Ki javasolja a Közgyűlés Napirendjének elfogadását?**

**NTPSz / 2018.xx.xx / 2. határozat**

**A Közgyűlés egyhangúlag, tartózkodás és ellenszavazat nélkül elfogadta a Közgyűlés napirendjét.**

1. A Platform 2018-ban – Tájékoztatás és vita

Prof. Dr. Monostori László az NTPSz 2018. évi működéséről szóló tájékoztatójában kitért az alábbiakra:

* a tagdíjmentes időszakban 101 szervezetet tömörítő Platform jelenleg 72 taggal rendelkezik, ami jó aránynak mondható;
* az elvégzett tevékenységek közül kiemelkedik a Minisztériumnak való tanácsadási tevékenység, pl. releváns GINOP pályázati kiírások véleményezése, kérdőíves felmérés lebonyolítása;
* Ipar 4.0 stratégiai dokumentum megalkotása kapcsán megemlítette, hogy a pozitív visszajelzések ellenére új stratégiai anyag készül a Minisztériumban és még nem ismert, hogy ennek a megalkotásában és/vagy véleményezésében hogyan vehet részt a Platform;
* bemutatta az NTPSz aktív részvételével megvalósult hazai és külföldi partnerségi együttműködéseket, eseményeket – legalább 18 db fontos rendezvényen volt jelen a SZTAKI, ahol a Platformot is képviselte;
* beszámolt a Titkárság munkájáról, jelezve, hogy az Ipar 4.0-t több más fórumon (rádióműsor, újságcikkek) keresztül is népszerűsítjük itthon;
* rendszeres adatszolgáltatás történik és együttműködés zajlik EU-s szervezetekkel, így pl. az EU-s Ipar 4.0 platformok szövetségének térképén is rajta van a magyar Platform, a régióból Csehország után másodikként csatlakozva;
* a tájékoztató részleteiről ld. prezentáció **4-11. dia.**

Kérdés, hozzászólás: nem érkezett.

**ML: Ki javasolja az NTPSz 2018. évi működéséről, valamint az Elnökség és a Titkárság munkájáról készült beszámoló elfogadását?**

**NTPSz / 2018.xx.xx / 3. határozat**

**A Közgyűlés egyhangúlag, tartózkodás és ellenszavazat nélkül elfogadta az Elnökség és a Titkárság munkájáról készült beszámolót.**

1. A Minisztériummal való kapcsolat és a Munkacsoportok beszámolója – Tájékoztatás és vita

……………………….

**ML: Ki javasolja a Munkacsoportok beszámolójának elfogadását?**

**NTPSz / 2018.xx.xx / 4. határozat**

**A Közgyűlés egyhangúlag, tartózkodás és ellenszavazat nélkül elfogadta a Munkacsoportok munkájáról tartott beszámolót.**

1. Az NTPSz 2017-es beszámolójának előterjesztése – Vita és határozathozatal

Prof. Dr. Monostori László elmondta:

* tekintettel arra, hogy a Szövetség 2017. év végén alakult meg, az elmúlt évben nem volt pénzforgalom, illetve a SZTAKI vállalta a működés költségeit;
* a tájékoztató részleteiről ld. prezentáció **23-24. dia.**

Kérdés, hozzászólás: nem érkezett.

**ML: Ki javasolja az NTPSz 2017. évi beszámolójának elfogadását?**

**NTPSz / 2018.xx.xx / 5. határozat**

**A Közgyűlés egyhangúlag, tartózkodás és ellenszavazat nélkül elfogadta az Elnökség és a Titkárság munkájáról készült beszámolót.**

1. Az NTPSz 2018-as költségvetésének előterjesztése – Vita és határozathozatal

Várgedő Tamás ismertette a 2018. évi bevételek és kiadások alakulását, kiegészítve a ppt adatokat az alábbiakkal:

* a Minisztériummal való vállalkozási szerződés tervezett összege az októberi minisztériumi egyeztetés szerint 8,0 millió Ft volt, de ez Nikodémus úr mai Elnökségen tett tájékoztatása szerint 10,5 millió Ft-ra emelkedik, melyben benne van az NTPSz által megelőlegezett Hungexpo számla (Ipar Napjai kiállítás);
* a tájékoztató részleteiről ld. prezentáció **26-27. dia.**

Kérdés, hozzászólás: nem érkezett.

**ML: Ki javasolja az NTPSz 2018. évi költségvetésének elfogadását?**

**NTPSz / 2018.xx.xx / 6. határozat**

**A Közgyűlés egyhangúlag, tartózkodás és ellenszavazat nélkül elfogadta az NTPSz 2018. évi költségvetését.**

1. Az NTPSz módosított Szervezeti és Működési Szabályzatának előterjesztése – Vita és határozathozatal

Várgedő Tamás Platform Titkár (MTA SZTAKI) a Jogi Keretek Munkacsoport beszámoló keretében ismertette az aktualizált SZMSZ-t. Főbb megállapítások:

* nem tekintendő véglegesnek, de a Közgyűlés által tárgyalható;
* SZMSZ szerkezetében a korábbihoz hasonló, de a szervezet új jellegéből (Szövetség) adódóan tartalmaz módosításokat;
* súlyponti kérdés: többféle tagsági viszony létezik, ezek tisztázásra, definiálásra kerültek;
* új elem még: elvárt minden tagtól, hogy legalább egy delegáltat küldjön valamelyik Munkacsoportba;
* 2 új kiegészítés is felmerült: 1) nemcsak a Tagok képviselői, hanem az Elnökség tagjai és a Munkacsoport vezetők is rendelkezzenek szavazati joggal; 2) új tag belép, régi csatlakozik (tagokat nyilatkoztatni kellett, 28-an nem válaszoltak, őrájuk a megelőző Elnökségi ülés javaslata alapján a közreadott szövegtervezetben megadott „felfüggesztett” státusz helyett a „nem átlépett” megjelölés szerepeljen.
* a tájékoztató részleteiről ld. prezentáció **29. dia.**

Kérdés, hozzászólás: nem érkezett.

**ML: Ki javasolja az NTPSz módosított Szervezeti és Működési Szabályzatának elfogadását a két új kiegészítéssel együtt?**

**NTPSz / 2018.xx.xx / 7. határozat**

**A Közgyűlés egyhangúlag, tartózkodás és ellenszavazat nélkül elfogadta a fenti két kiegészítéssel az NTPSz módosított Szervezeti és Működési Szabályzatát.**

1. Az NTPSz Titkársága Működési Rendjének előterjesztése – Vita és határozathozatal

Prof. Dr. Monostori László elmondta:

* a Titkárság eddig nem szabályozott terület, a Működési Rend a főbb feladatkörökről rendelkezik;
* a tájékoztató részleteiről ld. prezentáció **31. dia.**

Kérdés, hozzászólás: nem érkezett.

**ML: Ki javasolja az NTPSz Titkársága Működési Rendjének elfogadását?**

**NTPSz / 2018.xx.xx / 8. határozat**

**A Közgyűlés egyhangúlag, tartózkodás és ellenszavazat nélkül elfogadta az NTPSz Titkársága Működési Rendjét.**

1. Egyebek

Kérdés, hozzászólás: nem érkezett.

Zárszavában Prof. Dr. Monostori László minden jelenlévőnek megköszönte a megjelenést és az aktív részvételt.

Mellékletek: Közgyűlésre készült ppt prezentáció

Az elfogadott SzMSz és az NTPSz Titkárság Működési Rendje c. dokumentumok

Kmf.

|  |  |
| --- | --- |
| …………………………………….……. | …………………………………….……. |
| Dr. Monostori László  levezető elnök s.k. | Domián Krisztina  jegyzőkönyv-vezető s.k. |
|  |  |
| …………………………………….……. | …………………………………….……. |
| Dr. Charaf Hassan  jegyzőkönyv-hitelesítő s.k. | Dr. Vajta László  jegyzőkönyv-hitelesítő s.k. |